# Új stílus

{582.} 0319

1. Sej, a tari réten, Piros barna kislány.
Arra megy egy pirosbarna legény, Leveszi kalapját.

2. Mit csinálsz te kislány,
Piros barna kislány?
Nem látod, hogy én a tari réten a
Szénám gyüjtögetem?

3. Nem való az néked,
Piros barna kislány!
Néked csak egy hüvös szoba kellene,
Kibe singolgatnál.

AP 7753/b Tar (Nógrád) 63 é. asszony 1969 Borsai I.

0320

Sej, csütörtökön este, Jártam babám erre,
Esett a hó, fújt a szél, de be nem eresztettél,
Pedig jaj de nagyon fáztam.

AP 5379/a Poroszló (Heves) 65 é. férfi 1964 Vass

0321

Ezé a legényé Nem adnék ëgy almát,
Aki mindën aki mindën szombat este Keresi a lovát.

{583.} 2. Ne keresd a lovad,
Mer be van a hajtva.
Domaházi hírës bíró udvarába
Szól a csëngő rajta.

3. Ismerëm a lovat
Csëngő szólásáról.
Mëgösmerem a domaházi szeretőm a
Büszke járásáról.

Gr 65/A/b Domaháza (Borsod) 3 lány (20 és 23 évesek) 1939 Dincsér

0322

1. A rátóti legényëk l-Libát loptak szëgények.
Nëm jól fogták a nyakát, a nyakát, sej, a nyakát, Elgágintotta magát.
2. A rátóti legények
Jaj de nagyon szegények!
Pénzér nyul a zsebébe, a zsebébe,
sej a zsebébe.
Tökmag akadt a kezébe.

AP 5023/g Berhida (Veszprém) 72 é. férfi 1965 Kiss L.

0323

Tiszapartján elaluttam, Jaj de szomorút álmottam, m-
Megálmottam azt az egyet, Hogy a tijed sosem leszek.
2. Éfél tájba felébrettem
Kilenc zsandár ál előttem.
Zsandár urak, mit akarnak?
Talán vasalni akarnak?
3. Nem akarunk mink vasalni.
Szilaj csikót keresünk mi.
Szilaj csikó nem eladó,
Nem is zsandár alá való.
Mert ha arra zsandár ülne, 3–4. sorra
Szabad madár is rab lenne.

AP 6186/b Kecskemét (Pest) 28 é. asszony 1964 Szomjas

{584.} 0324

1. Tiszapartján elaludtam, Jaj, de szomorút álmodtam! m-
Mëgálmodtam én azt az ëggyet, Hogy a babám mást is szeret.
Ëggy azt Vár- -blimot Kivë- a

2. Tisza partján fëlébredtem.
Kilenc zsandár áll előttem.
Ëggy azt kérdi, (hogy) ki a nevem,
Hol az utazó levelem?

3. Várjál, zsandár, mëgmutatom,
Csak a lajblimot kigombolom.
Kivëszëm a lëvorverëm:
Ez az utazó levelem!

AP 3565/h 63 é. férfi Zsáka (Bihar) 1959 Kiss l.

0325

1. A szuhai kertek alatt Barna legény zabot arat.
Zabot arat a fekete lovának Szeretőt keres magának.
2. Erre gyere, ne menj arra!
Jobb út van erre, mint arra.
Erre gyere, szívem legszebb párja!
Adj egy csókot utoljára!
3. Csókot biz én nem adhatok,
Nem a te szeretőd vagyok.
Páros csókot csakis annak adok,
Kinek a babája vagyok. (3–4. ism.)

AP 7750/m Szuha (Nógrád) 56 é. asszony 1969 Borsai I.

{585.} 0326

1. Sárga lábú kis pacsírta Szárnya jaz eget hasíjja.
Hasíjja a szép csillagos eget, A szeretőm másat szeret.
2. Erre gyere, në mënj ara!
Jobb út van erre, mint ara.
Erre gyere szívem édës párja,
Erre gyere szívemnek a
Adj ëgy csókot utóljára. 3–4 ism.

AP 3038/e Bogács (Borsod) több asszony 1959 Vig–Sárosi

0327

Akkor szép az erdő mikor zöld, mikor a vadgalamb benne költ,
olyan a vadgalamb, mint a büszke lány, sírva jár a legények után.
2. Elvágtam az ujjam, jaj de fáj!
Fügefa levelét raktam rá.
Fügefa levele éjjel harmatos.
Kicsi a szeretőm, de csinos.

AP 8272/n Váraszó (Heves) 7 asszony 1972 Dobszay.

0328

Haza lányok haza, haza már, Mer a piros hajnal hasad már,
Mer a piros hajnal tiszta jaranyos, Este csókolják meg, de ne most.

Ap 3044/b Rimóc (Nógrád) 13, 15 és 16 é. lányok 1959 Ág T.

{586.} 0329

1. Erre gyere, erre nincsen sár.
A szeretőm gyenge karjától.
Nincsen az ajtómon semmi zár.
Kinyílik az ajtó magától,

2. Csütörtökön este gyer nálunk.
Mindenféle virág van nálunk.
Ha fehér kell, fehéret adok,
Ha piros kell, az meg én vagyok.

3. Addig a házamból ki nem mégy,
Mig három szál gyertya le nem ég.
Már a negyedik is félen ég,
A szerelem még most sem elég.

Áj (Abaúj) fiatalság 1940–1941 Vargyas = Vargyas 1960–1961–1963 II/1 43 sz.

0330

1. Szakasztottam mályvát, pirosat. Tartottam szeretőt, csinosat.
De már annak vége, vége van. Már miköztünk, rózsám, harag van.
2. Erre gyere, erre nincsen sár.
Nincsen az ajtómon semmi zár.
Kinyílik az ajtó magától,
A szeretőm gyenge karjától.

AP 7377/k Pusztafalu (Abaúj) asszonyok 1970 Halmos–Martin–Olsvai (A felvétel Kalocsán történt)

0331

1. De szép kocsi, de szép ló előtte, De szép legény ül az elejébe,
Rozmaring az ustora, hajlós a nyele, Én vagyok a legény szeretője.
{587.} 2. Nagydorogon kettő ja kisbíró.
Ëggyik dobos, másik levélhordó.
Ojjan szépen ki tudja sej-haj dobolni:
Majjik legény mejjik lányt szereti.
Ojjan lánynak hordja ja rózsás levelet, 3–4. sorra
Ki ja legény szëme közé nevet.

AP 8286/a Nagydorog (Tolna) 9 asszony és lány, 17–57 é. 1972 Olsvai

0332

1. Édësanyám, kedves édësanyám,
Te voltál a fölnevelő dajkám,
Fölneveltél engëm ekkorára,
Barna legény szívefájdalmára.

2. Tudod, babám, tudod azt az ëggyet:
Hogy én tégëd igazán szeretlek.
Nincsen Nincs is oj kincs, mijér(t) od’adnálak,
Mer én tégëd holtig siratnálak.

3. Édës rózsám, ki volt indittója,
A mi szerelmünknek elrontója?
Nëm kivánok én annak ëgyebet:
Mëg në lássa kék csillagos eget!

AP 8285/d, i Nagydorog (Tolna) 9 asszony és lány, 17–57 é. 1972 Olsvai

0333

Sej haj, lemegyek az Alföldre aratni,
ott fogok én sűrű rendet vágni,
{588.} sűrű a rend, gyöngyharmat az alja,
Sej haja-haja nem bírja ja babám gyenge karja.
3. Sej-haj, lemegyek az Alföldre csikósnak.
Szilaj csikót választok magamnak.
Szilaj csikó, réz a zabolája.
Sej-haj (ahaja) tied leszek, babám, nem sokára.

AP 8272/h Várasztó (Heves) 7 asszony 1972 Dobszay

0334

Sej, ha bemegyek Eger városába,
Egyenesen (a) borbély szobájába,
Széket is adnak, hogy üljek le rája,
Éles az olló (a) göndör hajam vágja.
2. Göndör a hajam, mind lehull a földre,
Gyere babám, szedd fel a kötényedbe!
Ahány szálat szedsz fel a kötényedbe,
Sej annyi százszor jussak az eszedbe!

AP 8272/g Váraszó (Heves) 7 asszony 1972 Dobszay

{589.} 0335

Elmentem én a vásárra, Kata, Tyúkot vittem a vásárra, Kata,
A tyúk árát mind megittam, Odahaza jól kikaptam, Kata.

AP 6330/g Dunafalva (Baranya) 58 é. férfi 1961 Martin

0336

1. Minek mënjek én el a templomba,
Ha a babám nem látom a sorba,
Sem a sorban, sem a sor szélibe,
Lányok vitték a gyöngyvirágos temetőbe.
2. Búza, búza három tábla búza.
Közepibe van egy tearózsa.
Széle piros, a közepe sárga.
Adj egy csókot, kisangyalom, utoljára!
3. Országúton mennek a katonák.
Már messziről fújják a trombitát.
Elől jön a hadnagy, aki vezet.
Gyere babám, fogjál velem kezet!
4. Nem fogok a hadnagy úrral kezet,
Inkább írok egy rózsás levelet.
Máma megírom, holnap elolvasom,
Holnap után el kell masíroznom.

AP 7715/n Pincehely (Tolna) 69 é. asszony 1976 Paulovics

0337

1. Rózsát ültettem a gyalogútra,
Hogy szeretlek, csak az Isten tudja,
{590.} Megtagadom apámat, anyámat,
Mégsem hagyom árván a babámat.
2. Elhordta a szél a gyalogútat.
Járnék hozzád, babám, de nem szabad.
Nem szabad nékem innen oda járni.
Tőled, kisangyalom el kell válni.

AP 3428/i Gyöngyöspata (Heves) 20 é. lány 1959 Halkovics

0338

Hej, mikor mëntem, Hadikból kifelé
Hozott az ég tizënhárom felé.
Rogyogtak rám a fényës csillagok,
Hej, mer ők tudták, hogy én vándor árva vagyok.
-nyës

AP 3112/f Hadikfalva (Bukovina) – Himesháza (Baranya) 52 é. férfi 1960 Kiss L.

0339

De szeretnék hajnali csillag lenni,
A babámhoz estére beragyogni.
{591.} Bëragyognék hozzája, hajnalba,
Csókot kérnék tőle, de utoljára.
2. Viszi a viz a hollókői rétet.
Benne viszi a kedves szeretőmet.
Elmék, anyám, kifogom belőle.
Három évig voltam a szeretője.
3. Egy asszonynak két eladó lánya.
Egyik szekfü, a másik majoránna.
Én a szekfüt választom magamnak.
Ha meghalok, jó lesz a siromra.

AP 6625/f–6626/a Hollókő (Nógrád) 5 asszony, 23–34 é. 1963 Borsai I.

0340

Hej csillag, csillag, szép hajnali csillag,
Éjfél után de hamar megvirrad,
Virrasztja a szegény legényeket,
Hej, kit az őszön katonának vittek.

AP 3049/d Körösfő (Kolozs) 63 é. asszony 1959 Bartók J.

0341

Bárcsak lányokat soroznának.
Vélem egy századba rukkolnának.
{592.} Kipucolnám a rézsarkantyúját,
Csókolom a babám száját.

AP 3489/d Kéked (Abaúj) 50 é. asszony 1959 Sztareczky

0342

1. Fecskemadár szállott a vasútra.
Isten veled, babám, utoljára!
Nem fogok a házatok előtt járni.
Tudom, fog az árva szíved fájni!
2. Fecskemadár, de régen utazol!
Nem láttad-e a rózsám valahol?
Láttam biz én Heves megye felé járni.
Elkezdett az árva szivem fájni.

AP 9591/f Fedémes (Heves) 48, 49 és 56 é. asszonyok 1975 Kapronyi T.

0343

1. Szépen úszik a vadkacsa ja vízen.
Szëpen legel a gulya ja réten.
{593.} Szépen szól a csörgő a nyakába:
Tied leszek én babám nemsokára.
2. Barna kis lány, mikor hozzád jártam,
Ablakid alatt sokat áztam-fáztam.
De én azért nem hányom szemedre.
Van édesanyád, juttassa eszödbe.

Bogyiszló (Pest) 18 é. lány 1932 Lajtha

0344

Kiöntött a Tisza ja partjára, Kis pejlovam térgyig jár a sárba.
Sáros kantárszára ja kezembe, Gyere kisangyalom az ölembe.

AP 6389/1 Tápé (Csongrád) 70 é. asszony 1967 Paksa K.

0345

1. Fájhat annak a kislánynak a szíve, Kinek házasodik a szeretője.
Lám, az enyém házasodik, még së fáj, Mert nem talál igazabbat nálamnál.
2. Fájhat annak a kislánynak a szive,
Kinek más uccából a szeretője.
Lám az enyém velem van ëgy uccába.
Sok az írígy, nem szólhatok hozzája.

AP 3048/h Bogács (Borsod) kukoricafosztás résztvevői 1959 Víg–Sárosi

{594.} 0346

Szép csillagos ég, ha beborul, kiderül, Találkoztam a babámmal, kikerül.
Szóltam hozzá, de még azt se fogadta, Árva szívemet de gyászba borította.
2. Szép csillagos ég ha beborul, kiderül.
Házunk előtt van egy lóca, rá ne ülj!
Ha ráülsz is, jól vigyázz, hogy le ne ess!
Voltál szeretőm, de már nékem nem këllesz!

AP 6626/h Hollókő (Nógrád) 5 asszony, 23–34 é., 1963 Borsai I.

0347

Ha még egyszer tüzes ménykő lehetnék, A ménesi irodába bëcsapnék!
Széjjel vágnám azt a magos irodát, Mëg azt a sok benne ugató kutyát.
2. Sëgédtiszt úr, nem kivánok ëgyebet:
Hónalj-mankón keresse j’ a kënyeret!
Én is adok egy-két fillért magának,
Amé’ sokat mëgszidta az anyámat.

AP 9595/g, i Fedémes (Heves) 49–50 é. asszonyok 1975 Kapronyi T.

0348

Ha csakugyan nem találok szeretőt,
Fölszántatom az izsapi temetőt,
{595.} Magamat is belevetëm rózsának, virágnak,
Kinek terëm, kaszáljon le magának.

AP 3044/c Rimóc (Nógrád) 13, 15 és 16 é. lányok 1959 Ág T.

0349

1. Udvaromba van ëgy kerek almafa, De nëm tudja sënki, mi terëm rajta.
Terëm azon hű szerelëm, rozmaring a párjával, Mért is éllëk én a más babájával?!
2. Udvaromba ëgy kis patak csörgedëz.
Ablakom alatt ëgy barna legény keserëg.
Ojjan bussan, bánatossan zokogja ki azt a szót:
Nyisd ki, kedves kisangyalom, az ajtót!
3. Nëm nyittom ki, ugysëm adnak tëhozzád.
Mënyasszonyi gyöngykoszorum most fonják.
Ahhoz adnak, kit az árva, gyönge szivem nëm szeret.
Öngyilkossa lëszëk az életëmnek.

AP 8285/j Nagydorog (Tolna) női csoport 1972 Olsvai

0350

1. Fáj a lábam, mert fëltörtë a csizma. Mer ott jártam, ahol nem këllett volna.
Ak këll annak a kutya-betyárnak, hagy fájjon! Sënki mëgunt babájáho në járjon.
{596.} 2. Deblőhegyen kifaragták azt a fát.
Amelyikre a juhászlegént akasztyák.
Fúja j a szél a gyolcs ingét, gatyáját.
Összeveri (a) magos száru csizmáját.

Gr 66/B/b Domaháza (Borsod) 20, 23 é. lányok 1939 Dincsér

0351

1. A bogácsi kislányoknak nincs párja. Mikor mënnek vasárnap a templomba
Olvasó és imakönyv van a pici kezébe’, Régi szeretője van az eszébe’.
2. A bogácsi legényëknek nincs párja,
Mikor mënnek vasárnap a kocsmába.
Sörös pohár a kezébe, összecsörgeti.
Bal karjával a babáját öleli.

AP 3038/f Bogács (Borsod) kukoricafosztás résztvevői 1959 Víg–Sárosi

0352

Cintányéron jó a cukros bogácsa, Fáj a szívem egy kis barna kislányra,
Énrám pedig senki szíve ne fájjon, Úgy se megyek még én férjhez a nyáron.

AP 6254/d Váraszó (Heves) 50 és 58 é. asszonyok 1967 Dobszay

0353

1. Tegnap este kaptam egy gyászlevelet Megházasították a szeretőmet,
Örülök, hogy barna legény, megházasodtál, Mer énnálam alábbvalót találtál.
{597.} 2. Tisza partján halászlegény vagyok én.
A Tiszába aranyhalat fogok én.
Kiesëtt az aranyhal a ritka hálóból.
Én is kijestem a babám karjából.

AP 5991/g Rimóc (Nógrád) 32 é. asszony 1965 Borsai I.

0354

1. Én istenëm, minek is teremtëttél, ha számomra szeretőt nem rendëltél?
Egész életëmën átal csak ëgyet adtál, Attól is de hamar elválasztottál!
2. Az éccaka nem aludtam egy órát.
Mindég hallgattam a babám panaszát.
Éjféltájba vallotta ki, hogy mi a baja:
Járna hozzám, de az anyja nem hagyja.

AP 3038/g Bogács (Borsod) kukoricafosztás résztvevői 1959 Víg–Sárosi

0355

Apró gyöngysze van a kukoricának Két szép szeme van a kedves babámnak,
Szép két szemét nem bíron elfelejteni, Így jár az, aki igazán tud szeretni
Két szép

AP 8272/j Váraszó (Heves) 7 asszony 1972 Dobszay

0356

1. El këll mënni katonának messzire.
Itt këll hagyni a babámat, nincs kire.
{598.} Terád bízom, legkedvesebb pajtásom:
Éllyed vele (a) világodat, nem bánom.
2. Visszajöttem, kitőjtöttem időmet.
Add vissza j a vót régi szeretőmet!
Élted vele a világodat idáig.
Én majd élem (a) koporsóm bezártáig.

Gr 66/B/a Domaháza (Borsod) 20, 23, 23 é. lányok 1939 Dincsér

0357

1. Sëj most építik a domaházi templomot. Kilenc kislány hord alája homokot.
Kilenc kislyány kilenc barna legényvel, Sej mindegyik a maga szeretőjével.
2. Sëj zárda, zárda, a miskolci nagy zárda!
Édësanyám maga van belë zárva.
Se nem édës, sennem egész mostoha.
Sej aszt szerettem, akit nem këllett volna.

Gr 66/B/c Domaháza (Borsod) 20, 23, 23 é. lányok 1939 Dincsér

0358

1. Nëm járok én lagosszárú csizmába,
Nëm állok mëg mindën lány kapujába.
{599.} Szombaton este mëgállottam ëgy percre,
A szeretőm édësanyja mëgleste.
az de Csak az én szeretőm ez a
2. Még mámma is hánnya-veti szëmëmre,
Ki lánnyával beszélgettem az este.
Nëm beszélgettem én vélle sokájig:
Ijfél után keét vagy három órájig.
3. Páros kis kés a zsebëmbe, de éllës!
Kijé ez a barna kislány? De kényës!
Ha kényës is, másnak āra mi gondja?
Csak az én szeretőm ez a kis barna.

AP 3067/b Zsáka (Bihar) 62 é. férfi 1959 Kiss L.

0359

Száraz fából könnyű hidat csinálni, Jaj, be bajos szép szeretőt találni.
Találtam én szeretőre, de jóra, Ki elviszen a bánatos hajóra.
2. Szabó Anna egy vasárnap délután
Kikönyökölt zöldre festett ablakán.
Ugy hullot a sürü könny a szeméből,
Mind a záporeső a magos égből.
3. Szabó Gyula jő alólról lóháton.
Azt kérdëzi: mér sirsz, Anna galambom?
Hadd el, Gyula, ne kérdëzd, hogy mér sírok!
Te tëtted el az én fényës napomot.
{600.} 4. Szabó Anna azt gondolta magábo
Gyilkosa lësz négy hónapos babának.
Gyilkosa lësz babájának, magának,
Bánatot hoz az egész rokonának.
5. Szabó Annát azt kérdezi az annyja:
Hogy érzëd még, édës lányom, magadot?
Édësanyám, rosszul érzëm magamot,
Vigyenek a csíkszépvizi doktorohoz!
6. Csíkszépvízën azt kérdezi a doktor:
Ki okozta ezt a nagy bajt magának?
Doktor uram, megmonhatom magának:
Ugyis tudom, közeleg a halálom.
7. Csíkszépviízről bévitték Szeredába, 1., 3., és 4. sorra
Csíkszeredén három orvos vizsgálja.
Mind a három komoly baját találja.
Elbúcsúzott jó apjától, anyjától, 3–4. sorra
Azután a kósteleki lányoktól.

AP 3520/b Gyimesközéplok (Csík) 69 é., asszony 1960 Sárosi

0360

1.2. Liget puszta hegyes völgyes határa,
Onnan írok levelet a babámnak.
1. Átkozott légy Liget puszta mindaddig,
2. örökre,
Még a babám benne tölti idejét.
Csak még egyszer kimehessek belőle.
2. Ligetpuszta hegyes-völgyes határa.
Onnan irok levelet a babámnak.
Átkozott légy Ligetpuszta örökre!
Csak még egyszer kimehessek belőle!

AP 2827/e Galgamácsa (Pest) 63 é. asszony 1959 Bartók J.

{601.} 0361

1. Kicsi votam, mikor én megszülettem. Bimbó voltam, mikor katona lettem,
felnevekedtem,
Ki is nyíltam a babám két ablakába, Elhervadok, babám, már nemsokára.
2. Katona se lettem volna de soha,
ha jaz anyám be nem iratott volna.
De az anyám még akkor beiratott,
Kicsi voltam, a bölcsőbe ringatott.

AP 2720/e Mátraszentimre (Heves) 5 asszony és lány, 15–49 é. 1957 Borsai I.

0362

1. El kell menni summáslánynak messzire.
Itt kell hagyni ja szeretőmet, nincs kire.
Terád hagyom, legkedvesebb pajtásom:
Éljed véle világodat, nem bánom.
2. Maj’ ha letelik a három esztendő,
Kedves pajtá’m, add vissza ja szeretőm!
Élted véle (a) világodat idáig,
Én majd élem koporsóm bezártáig.

AP 9590/a Fedémes (Heves) 49, 50, 56 é. asszonyok 1975 Kapronyi T.

{602.} 0363

1. Édesanyám hol van az az édes téj, Amelyikkel katonának neveltél.
Adtad volna tejedet a lányodnak, Ne neveltél volna föl katonának.
2. Édesanyám, de szépen felneveltél,
Mikor engem karjaiddal rengettél!
Akkor mondtad, (hogy) jó leszek katonának,
Mégpediglen magyar Miklós-huszárnak.

AP 3255/f Magyaró (Maros-Torda) 72 é. férfi 1960 Paulovics

0364

Édesanyám, ha bemëgy a szobába,
Rá-rátekint a sok vasalt szoknyára.
Édesanyám, minek az a sok vasalt szoknya,
Ha a lányát a répasor hërvassza!
2. Mëg van már a cukorrépa kapálva.
Áldja mëg az Isten, aki kapálta!
Áldja mëg a hat hónapos summáslányokat!
Verje mëg a fëlvigyázó urakat!

AP 9593/b 9596/e Fedémes (Heves) 48 é. asszony 1975 Kapronyi T.

0365

1. Sej sárga virág koszorúzza a rétet,
{603.} Húszesztendős barna legényt szeretek.
Húszesztendős barna legény sej haj a babám,
Hej a faluba azér haragszanak rám.
2. Sej sarok kocsma, sárgára van meszelve.
Ha nem szeretsz, barna legény, ne gyere.
Kikisérlek, be se zárom sej-haj az ajtót.
Hej várom azt a hü szeretőm, aki vót.

AP 2827/b Galgamácsa (Pest) 63 é. asszony

0366

1. A ménesi salendába ja sarokba
Nem jól van a fejemalja csinálva.
Gyere, babám, igazídd mëg!
Fáj a szívem, vígasztald mëg, hogy në fájjon!
2. Kerek az én szoknyám alja, de csuhajla.
Barna legény fekszik rajta, de csuhajla.
Adj egy csókot éjféltájba!
Az lesz az én szoknyám ára, de csuhajla.
3. Az én gombos nyoszolyámba, de csuhajla
Nem jól van a fejem alja, csuhajja.
Gyere, babám, igazitsd meg!
Fáj a szivem, vigasztald meg, hogy ne fájjon!

Ap 9592/b Fedémes (Heves), 48, 49, 53 és 56 é. asszonyok 1975 Kapronyi T.

{604.} 0367

1. Kék ibolya búnak hajtja a fejit.
Mert az égből nem öntözik a tövit.
Szállj le, harmat a kék ibolya száraz tövére!
Most találtam egy igaz szeretőre.
2. Kék ibolya, ha leszakajtanálak?
Mit mondanál, babám, ha elhagynálak?
Azt mondanám: verjen meg az igaz teremtő!
Sose voltál igaz szívü szerető.

AP 4031/k Galgamácsa (Pest) 12 lány, 15–18 é. 1958 Olsvai

0368

1. Végig mentem az özvegyasszony udvarán. Véletlenül benéztem az ablakán.
Csalfa ja szeme, azt néztem ki belőle: Van néki egy szép fia, el a választ el tőle.
2. El el elmegyek, nem maradok e tájon,
Hogy a szívem a szeretőmér ne fájjon.
Mer a szívem a szeretőmér nagyon fáj.
Szőkét szeretek, mer a barna megcsalt már.

AP 618/d Rimóc (Nógrád) 17 é. lány 1952 Manga–Kertész

{605.} 0369

Alma ja fa ja alatt, nyári piros alma
Engëm gyaláz a szeretőm édesanyja
Engëm gyaláz mégis a fia van a szóba,
Ha szerët a fia, nëm tëhetek róla.

AP 7750/a Szuha (Nógrád) 56 é. asszony 1969 Borsai I.

0370

1. Verjë mëg az Istën azt az édësanyát,
Aki katonának neveli a fiát!
Húsz évig magának, húsz év után másnak,
Harminchat hónapot szólgál a császárnak.
2. Verjë mëg az Istën azt az édësanyát,
Ki gazdag legénnek neveli a lyányát!
Mer a gazdag legény üti-veri-csápja,
De ja szëgény legény öleli-csókolja.

Gr 66/A/a Domaháza (Borsod) 23 é. lány 1939 Dincsér

{606.} 0371

1. Csillagok, csillagok, szépën ragyogjatok.
A szegény legénynek utat mutassatok.
Mutassatok utat a szegény legénynek
Hadd találja házát a szeretőjének.
2. Istenëm, Istenëm, édës jó Istenëm!
Mikor lësz énnékëm szép szabad életëm?
Akkor lesz énnékëm szép szabad életëm,
Majd ha a babámat két karral ölelëm.

AP 6809/h Nagykónyi (Tolna) 53 é. aszony 1968 Paulovics

0372

Le le lehullott a diófa levele.
Kalapom mellé hullott a levele.
legszëbbje.
Sorozó levelem most írja a bíró.

Áj (Abaúj) lányok, menyecskék, 14–30 é. 1940 Vargyas = Vargyas 1960–63 229 sz.

{607.} 0373

Szánt az ökör, recece, csörëg, csattog a járma,
Kemény a főd a porzslói határba,
Olyan kemény, a gőzeke se járja,
Minden lánynak, recece, katona ja babája.

AP 5377/b Poroszló (Heves) 65 é. férfi 1964 Vass L.

0374

1. A dorogi, nagydorogi bíró udvarába
Lëhullott a, lëhullott az akácfa virága.
Fölszëdné azt, sejhaj, sok jó édësanya,
Hogy a fia, kedves fia në lëgyën katona.
2. Sáros lëtt a, sáros lëtt a kis pejlovam lába.
Térdig lëjár, térdig lëjár az agyagos sárba.
Szenvedj, lovam, szenvedj, szenvedj a gazdádért! Ismételve.
Én is sokat szenvedëk ëgy csinos barna lányért.

AP 8285/f Nagydorog (Tolna) asszony-csoport 1972 Olsvai

{608.} 0375

Ez a tanya, ez a tanya csak egy nyomorúság,
Mind kimegy belőle a sok fiatalság.
Majd ha egykor én is kimegyek belőle,
Árván hagyom a szeretőm, árván, egye meg a fene!

AP 9597/b Fedémes (Heves) 48–49 é. asszonyok 1975 Kapronyi T.

0376

A ménesi sāros ucca jaj de nagyon röges,
Rajta jártam hat hónapig, de nagyon keserves!
Rajta jártam hat hónapig, rëggel, délbe, este,
Aki minket vëzetgetett, áldja mëg az Isten!

AP 9597/h Fedémes (Heves) 48–49 é. asszonyok 1975 Kapronyi T.

{609.} 0377

1. Sötét felhő borítja rám a csillagos eget.
Katonának elvitték tőlem a szeretőmet.
Szállj el madár, ha lehet, vidd el babámnak a rózsás levelet.
Súgd meg neki, ha lehet, felejtsën el engëmet!
2. Jaj Istenem, mit tegyek, mindég rólam beszélnek.
Fülem mellett, ha lehet, eleresztem a szélnek.
Fülem mellé erisztem,
Azt beszélik felőlem a domaházi legények, a semmirevalók:
Barna legény a babám, szeret is ő igazán.

Gr 66/A/c Domaháza (Borsod) 20 és 23 é. lányok 1939 Dincsér

0378

1. Esteledik a faluba, haza kéne menni!
Attól félek, a legények meg akarnak verni.
Ne bántsatok, jó pajtásim, nem vagyok az oka,
Szeretőm egy barna legény (kislány), nem hagyom el soha.
{610.} 2. Barna kislány ablakába jó estét, jó estét!
Szálást kérnék, kisangyalom, ha beeresztenél.
Mindenféle csavargónak szálást nem adhatok.
Nincs itthon az édesanyám, csak egyedül vagyok.
3. De azér a szép szavadér mégis beengedlek.
Rugonyos kis diványomra szépen lefektetlek.
Csipkés szélü paplanyommal szépen betakarlak.
Két karommal átölellek, reggelig csókollak.

AP 3774/f Ura (Szatmár) két 19 é. lány 1960 Vargyas

0379

Ez a barna kislány de kisírta mind a két szemét,
Sajnálja a régi jó szeretőjét,
Úgy sajnálja ráborul a gyenge vállára a Marcsa
Szíve boldogságát, a régi babáját siratja.
2. Esik eső, esik, esik a kaszárnya falára.
Sivit a szél végig az udvarába.
Sivit a szél végig az udvarába,
Nem találok rája sötét éjszakán a babámra.

AP 6254/f Váraszó (Heves) 50, 58 és 67 é. asszonyok 1967 Dobszay

0380

1. Ha bëmëgyëk ha bëmëgyëk a bërhidaji csárdába,
Hosszúnyelű kisfokosom vágon a gërendába.
{611.} Aki legény, az tëheti, aki meri az vëgye ki!
Még az éjjel zsandárvérrel a nevemet írom ki.
2. Ha bemëgyëk, ha bemëgyëk a babám szobájába,
Lëjülök a, lëjülök a zöld huzatos díványra.
Vállajimra hajtja fejét, el në felejtsem a nevét.
Në sírj, kedves kisangyalom, nëm lëszöl elfelejtve.

AP 5030/e Berhida (Veszprém) 72 é. férfi 1965 Kiss L.

0381

1. Jaj, de szépen, jaj, de szépen megkéretett a babám,
De nem adott, de nem adott hozzá az édesanyám.
Adjon anyám, édes kedves anyám, kihez akar nem bánom
Még én élek ezen a világon, szeretőmet sajnálom.
de szépen engem az, első szere- te vagy az oka
2. Jaj de szépen, jaj de szépen hirdetnek a templomba.
De engem az első szeretőmmel nem hirdetnek ki soha.
Látod anyám, édes-kedves anyám, te vagy az oka,
Hogy engem az első szeretőmmel nem hirdetnek ki soha.

AP 2718/c Mátraszentimre (Heves) hét asszony és lány, 15–56 é. 1957 Borsai I.

{612.} 0382

Szällj el päva, szällj el, päva, sëj Hevesen keresztül,
Szällj el a babám ablakära, sej, maga van egyedül.
Ha kérdi, hol vagyok, mondjad, hogy itt vagyok,
A ménesi salendába ja fapriccsen hërvadok.

AP 9592/c Fedémes (Heves) négy asszony, 48–56 é. 1975 Kapronyi T.

0383

1. A mi házunk tetejére rászállott ëgy gerlice,
Két szárnyából két kis tollat kiejtve.
Gerlice madár csëngő hangon csak azt énëkli,
Aranyos kis gyöngyvirágom, csak ëgy szóra gyere ki.
2. Nëm messze van innen oda, jegënyefa tövébe:
Két szerelmes játszik ëgymás ölébe.
Ëgyik nézi Cétény vizén a fehér habot,
Másik nézi fënn az égën a ragyogó csillagot.

AP 1704/c Nagycétény (Nyitra) 48 é. férfi 1956 Vikár L.

{613.} 0384

Sárgul már a fügefa levele, sej ősszel akar lenni,
Haragszik a kedves kisangyalom, sej nem akar szeretni,
Szeress kisangyalom, hogy ne legyek árva,
Ne tudja meg senki a faluba, mért van a szívem gyászba.

AP 8273/b Váraszó (Heves) 7 asszony 1972 Dobszay

0385

Kis menyecske igazán csakugyan bejadta a parancsát
Hogy egy kislány igazán csakugyan elszerette jaz urát
Meg kell kérni, szépen kérni az édesanyját az anyját
Adja vissza igazán csakugyan a menyecskének az urát.

AP 7042/g Szilágyi (Bács-Bodrog) 66 é. asszony 1969 Kiss L.

0386

Ez a kislány rózsás levelet ír, leborul az asztalra.
Kérdi tőle a jó édesanyja, édeslányom, mi bajod?
{614.} Ne kérdezze, édesanyám, tudja, mi bajom.
Három éves katona a babám, mindig csak azt siratom.

AP 5149/c Szilice (Gömör) 62 é. férfi 1963 Vargyas

0387

Sej nem őröl a, sej nem őröl a péterszei gőzmalom.
Sej mert nincs benne, sej mert nincs benne jaz én kedves galambom.
S ha nincs benne nem is kötök néki bokrétát,
Sej hordja el a, sej hordja el a darutollas kalapját.

AP 7921/j Bükkszék (Heves) 4 asszony, 37, 38, 42, 54 é. 1971 Dobszay

0388

Két sor fa közt, sej, haj, két sor fa közt, fölsütött a holdvilág,
Az én babám, sej, haj, az én babám annál fésüli magát.
Göndör haját százfelé fújja a szél,
Látod babám, kedves kisangyalom, de hiába szerettél.

AP 2827/i Galgamácsa (Pest) 63 é. asszony 1959 Bartók J.

{615.} 0389

Által mennék én a Tiszán ladikon, ladi-ladi-ladikon,
Azt nem tudom, hol lakik a galambom, hol lakok a galambom.
Bent lakik a városba, kék nefelejts utcába,
Fehér rózsa, piros rózsa, rezeda nyílik az ablakába.

AP 8128/b Csép (Komárom) 58 é. asszony 1969 Gábor J.

0390

Amott legel, amott legel amott legel hat pej csikó magába.
Mind a hatnak, mind a hatnak, mind a hatnak békjóba van a lába.
Gyere pajtás, terijük meg a csikót,
Reszeljük le, reszeljük le, reszeljük le a lábáról a békjót.
2. Lereszeltük, lereszeltük, lereszeltük a lábáról a békjót.
Most már, pajtás, most már, pajtás, most már, pajtás, merre hajtjuk a csikót?
Ara hajtjuk, amerre a nap leszáll, 3–4 sor ism.
lejár,
Arra, tudom, arra, tudom, arra, bizony a gazdája sosem jár.

AP 5147/h Hosszuszó (Gömör) 54 és 55 é. férfi 1963 Vargyas

{616.} 0391

1. Kedves édesanyám, kedves édesanyám, mér szültél a világra.
Inkább szültél volna, inkább szültél volna, a kanyargós Tiszába.
Tisza vize vitt volna ja széles Dunába,
Most már nem is lennék, most már nem is lennék, senki megúnt babája.

AP 5151/d Szilice (Gömör) 54 é. asszony és 58 é. férfi 1963 Vargyas

0392

Új a csizmám, új a csizmám, új a csizmám el akarom viselni,
De a császár, de a császár, de a császár nem akarja engedni,
Engedj császár, nem a te pénzed ára bánja,
Szőke kislány, barna kislány, barna kislány zsebébe van az ára.

AP 3049/f Körösfő (Kolozs) 63 é. asszony 1959 Bartók J.

{617.} 0393

A rozsnyai megyeházra süt a nap, itt jönnek a vizitáló tiszt urak.
Mikor engëm a főorvos vizitál, a szeretőm a gang alatt sirdogál.
Engëm babám ne sirass, értem könnyet ne hullajts!
Beírták a nevemet a nagy könyvbe, a rozsnyai vizitáló terembe.

AP 5149/h Szilice (Gömör) 62 é. asszony 1963 Vargyas

0394

Sárga vagyok, mint a nyárfa levele Elsárgított őfelsége kenyere.
Fél funt kenyér, egy icce víz jár ki számomra. Ne csudálják, ha el vagyok sárgulva.
2. Jön a posztor, zörgeti a kulcsomat.
Négy sorjával nyitja föl az ajtókat.
Igy szól hozzám: gyere ki hát, te öreg baka,
Ne légy mindig az egyes áristomba!

AP 4960/f Iregszemcse = Felsőireg (Tolna) 80 é. férfi 1964 Olsvai