# Ötfokú, középen mozgó +3–4 fokú dalok

0125a

1. Kerek utca szëglet,
Jártam én ott eleget,
Ha mégegyszer ott járok,
A rózsámra találok.

2. Nekem nincsen szeretőm,
Csak egy rongyos keszkenyőm.
Szebbik felit forditom,
A rózsámat gondolom.

3. Jó Istenem, este van.
Az én rózsám messze van.
Keszkenyőm is nála van,
Vig örömem benne van.

AP 7713/c Istensegits (Bukovina) – Varsád (Tolna) 41 é. asszony 1970 Paulovics

{462.} 0126

1. Bőzaszemet szed a galamb.
Jaj de szépen szól a harang!
Vajon kinek harangoznak?
Talán nem az galambomnak!
2. Vajon kinek harangoznak?
Talán nem az galambomnak?
Bárcsak addig el ne vinnék,
Amig innet odajérnék!
3. Amig innet odajërnék,
Bár egy levelet irhatnék!
Rézget kezem, nem irhatok,
Húl az könyvem, nem láthatok.
4. Ha jén innet odajérnék,
Bándai papot fogadnék,
Ezist muzsikát huzatnék.
5. Nem jöttél el nézésimre,
Jere el temetésimre!
Vess egy lapát fédet réjám!
Talán megérdëmlem, rózsám.
6. Szórj ëgy fácskát az fejemhëz!
Egy kis rozmarin szalacskát.
Hagy tudják mëg, hogy itt jártál,
Járásidba jelt es hattál.

AP 4690/d Lészped (Moldva) 60 é. asszony 1962 Kallós

0127

1. Körösfői Rëszeg alatt
Három kislány zabot arat;
Ej, haj, zabot arat a lovának,
{463.} Szeretőt keres magának.
Ej, haj, zabot arat, n-nëem vad lëncsét,
Lányt szeretëk, nëm mënnyecskét.
Édësanyám is árva vót,
Mégis én rám jó gondja vót.
Ej-haj, éjjel sütött, nappal mosot,
Jaj de keservesën tartott!
3. Moñ mëg babám, vagy izend mëg:
Mér haraguttál énrám mëg?
Én azt nëm izenëm, mëg së mondom, 3–4. sor ismételve.
Mer én tërád nëm haragszom.

Gr 18/A/b Körösfő (Kolozs) 41 é. asszony 1936 Bartók.

0128

1. Bilibók János, mit gondoltá,
Mikor hazóll elindúltá?
s Én ëgyebet nem gondoltam.
Marhájaim járomba fogtam.
{464.} 2. Ilonámtól elbúcsúztam,
S Istánkámot megcsókoltam,
S aval szántani indúltam,
S aval szántani indúltam.
3. S amikor bácsikámhoz értem,
Met én oda ës bémëntem,
Ángyikámmal beszélgettem,
Met én tőle jës búcsút vëttem.
4. Aval szántani indúltam.
Hosszú napot én szántottam.
s A csokányoson botogtam,
s A csokányoson botogtam.
5. s Olyan erőst elfárodtam,
Estét értem, lenyugudtam.
Mikor legjobban aludtam,
Oda jöve a dusmányom. = ellenség
6. Kërësztül löve íngëmët,
Eltëtte jaz életëmët.
Árván hatta népejimët,
S az én jó édesanyámot.
7. Szëkjél sógor, me mëglőttek,
S a világomról eltëttek.
Fog’ járomba marhájimat,
Vígy el ingëm magad haza!

Gr 126/A Lészped (Moldva) – Mekényes (Baranya) 51 é. asszony 1950 = Domokos–Rajeczky II 45/a

0129

1. s Kezemen, lábamon lakat,
Nem vagyok magammal szabad.
Voltam én is egy ideig:
Tizenkilenc esztendeig.
2. Ugy elmegyek, meglássátok,
Soha hirem nem halljátok!
S mikor hiremet halljátok,
Levelemet olvassátok.
3. S al lesz a levélbe írva:
Haza ne várjatok soha!
S al lesz a levélbe irva:
Haza ne várjatok soha!
4. (Es) Jaj Istenëm, minek élëk,
Ha jén ennyi buval élëk!
Buval élem világimot,
S bánatval tőtöm napomot.
5. (Es) Ojan bánat a szivemën,
Két rét hajlik az egekën.
Ha még egy rét hajlott vóna,
Szivem ketté hasadt vóna.

AP 4689/a Gyimesközéplok (Csík) 64 é. asszony 1962 Kallós

0130

1. Tavaszi szél utat száraszt,
Virágom, virágom.
Tavaszi szél utat száraszt,
Virágom, virágom.
{465.} 2. Mindën borján társat választ
Virágom, virágom. (1–2. ism.)
3. De én imá kit válasszak,
Virágom, virágom. (Ism.)
4. Te éngëmët, s én tégëdët,
Virágom, virágom. (Ism.)
5. Bujjunk ëgymás árnyékjába!
Virágom, virágom. (Ism.)

AP 7149/a Lujzikalagor (Moldva) 6 lány és asszony 1964 Kallós

0131

Ne búsulj rózsám érettem,
Mást ad az Isten helyettem.
Szebbet-jobbat, mint én vótam,
De én héjzád igaz vótam.

2. Olyan igaz beteg vagyok,
Nem fáj semmim, csak búsulok.
Ver’ meg Isten azt a szivet,
Aki kettőt-hármat szeret!

3. Mer én csak egyet szerettem,
s Azér de sokat szenvedtem!
Megvert Isten ostorával,
Mindennapi bánatjával.

AP 4684/a Gyimesközéplok-Jávordipataka (Csík) 71 é. asszony 1962 Kallós

0132

S ne ne ne ne ne ne ne
S le le le le le le le le
Add fel Isten azt a napot,
Hogy süsse fël a harmatot!

2. Ne ne ne ne ne ne ne ne
Sej le le le stb. a 4. dallamsorra
(De) A harmatot a földekről,
Bánatot a bús szivëmről.

{466.} 3. S nene ne ne stb.
Le le le le stb.
S én Istenem, hogy lehessen,
Szemes vakot hogy szeressen!
S el le le le stb. (a 4. sorra)

4. (S me) Szeress, szeress, csak nézd meg, kit!
Mer a szerelem megvakít.
Mer a szerelem megvakít.
Sej lele lele stb.
Le le stb. (a 4. sorra.)

AP 6223/g Gyimesfelsőlok-Görbepatak (Csík) 42 é. asszony 1963 Kallós–Andrásfalvy

0133

Mikor a juhász bort iszik,
Fakó szamár szomorkodik,
Ne szomorkodj fakó szamár!
Majd elmegyünk a nyáj után.
2. Egy-két hete, vagy már három,
Mióta számadóm várom.
Amoda jön, amint látom
Fecskehasu szamárháton.
3. Jó napot, kedves bojtárom!
Csak azt kérdem: van-e károm?
Nincsen károm, de nem is lesz,
Míg e falka kezemen lesz.
4. Még azt mondod: nincsen károm?
Hol a vezérürüm, három?
Kutyák itták meg a vérét,
Timár vitte jel a bőrét.
5. Tele a bográcsom hússal,
A kulacsom piros borral.
Egyél-igyál jó bojtárom,
Mert tetőled nem sajnálom!

AP 4241/b Sarkadkeresztúr (Békés) 39 é. férfi 1960 Vargyas

0134

1. Tizenkét kőmives
Összetanakodék,
Magas Déva várát
Hogy felépítenék.
2. Hogy felépítenék
Fél véka ezüsté(r)
Fél véka ezüsté,
Fél véka aranyé.
{467.} 3. Magas Déva várhoz
Hozzá is kezdëttek.
Amit raktak délig,
Leomlott estére,
Amit estig raktak, (a 3–4. sorra)
Leomlott reggëre.
4. Megint tanakodék
Tizenkét kőmives:
Falat megállítni
Hogy lesz lehetséges.
5. Egymás között szoros
Egyességet tettek:
Melyik felesége
Hamarább jő ide,
6. Azt gyengén fogjuk meg,
Dobjuk be a tüzbe,
Annak gyenge hamvát
Keverjük a mészbe!
7. Csak így álltítjuk meg
Magos Déva várát,
És igy nyerhessük el
Annak drága árát!
8. Kocsisom, kocsisom,
Nagyobbik kocsisom!
Én uramhoz menni
Lenne akaratom!
9. Fogd bé a lovakot,
Induljunk el útra,
Induljunk el útra
Magas Déva várra!
10. Erős idő vala,
Záporeső hulla.
Asszonyom, csillagom,
Forduljunk meg vissza!
11. Nem jó álmot láttam
Az éjjel álmomba:
Asszonyom, csillagom,
Forduljunk meg vissza!
12. A hintó nem tiéd,
A lovak nem tiéd.
Hajsad a lovakot,
Hadd haladjunk elébb!
13. Nem jó álmot láttam
Az éjjel álmomba:
Kőmüves Kelemen
Udvarába jártam.
14. Hát az ő udvara
Gyásszal van behúzva,
Az ő udvarába
Egy mél kút fakada!
15. Az ő kicsiny fija
Oda belé hala.
Asszonyom, csillagom,
Forduljunk meg vissza!
16. A hintó nem tiéd,
A lovak nem tiéd.
Hajtsad a lovakot,
Hadd haladjunk elébb!
17. Mennek, mendegélnek
Déva vára felé.
Kőmüves Kelemen
Őköt észrevevé.
18. Szörnyen megijedöt,
Imádkozik vala:
Istenem, Istenem,
Vidd el valahova!
19. Mind a négy pejlovam
Törje ki a lábát,
Vessen a hintómnak
Négy kereke szakát!
20. Üssön le az útra
Tüzes istennyila,
Horkolva térjenek
A lovaim vissza!
21. Mennek, mendegélnek
Déva vára felé.
Sem hintót, sem lovat
Semmi baj nem lelé.
22. Jó napot, jó napot
Tizenkét kőmüves!
Tizenkettő közül
Kelemen kőmüves!
23. Jó napot, jó napot
Asszony feleségem!
Hát ide mét jöttél
A veszedelmedre?
24. Most szépen mögfogunk,
Bédobunk a tüzbe,
Neked gyenge hamvad
Keverjük a mészbe.
25. Csak így állítjuk meg
Magos Déva várát,
És így nyerhessük el
Annak drága árát.
26. Várjatok, várjatok
Tizenkét gyilkosok!
Hogy búcsut vehessek
Asszonybarátimtól,
Asszonybarátimtól, (3–4. sorra)
Szép kicsiny fiamtól!
{468.} 27. Kőmives Kelemenné
Mikor hazamene,
Őt szépön mëgfogták,
Bédobták a tűzbe.
28. Kőmives Kelemen
Mikor hazamene,
Az ő kicsiny fija
Elejébe jöve.
29. Apám, édesapám,
Mondja meg igazán:
Hogy hol van, s merre ment
Az én édesanyám?
30. Ne sirj fijam, ne sirj!
Hazajő estére.
Ha estére nem jő,
Hazajő reggelre.
31. Istenem, Istenem,
Reggel is eljöve,
Az én édesanyám
Még haza nem jöve!
32. Menj el, fiam, menj el
Magas Déva várra!
Ott van a te anyád
Kőfalba van rakva.
33. Elindula sírva
Az ő kicsiny fia,
Elindula sírva
Magos Déva várra.
34. Háromszor kiáltja
Magos Déva várra:
Anyám, édesanyám,
Szólj bár egyet hozzám!
35. Nem szólhatok, fiam,
Mert a kőfal szorít.
Magos kövek között
Vagyok berakva itt.
36. Szive meghasada,
A föld is alatta.
Az ő kicsiny fia
Oda beléhala.

Gr. 113/AB Szentegyházasfalu (Udvarhely) 63 é. asszony 1940 Lajtha

0135

Árva jaz a kicsi madár,
Aki minden ágra leszáll.
Hát én milyen árva vagyok-,
Vajon() milyen ágra szállok?
2. Nincsen nekem édesanyám,
Ki gondot viseljen réjám. (Ism.)
3. Anyám, anyám, édesanyám,
Csendes, felnevelő dajkám. (Ism.)
4. Idesanyám, gyujts gyertyára!
Hazajöttem vacsorára.
Hogy egyem egy vig vacsorát,
Akit édesanyám csinált.
4. Hozz fel Isten azt a napot,
Hogy süsse fel a harmatot!
A mezőről a harmatot,
S a szűvemről a bánatot.
5. Bánat, bánat, be nehéz vagy!
Be rég hogy a szüvemen vagy!
Amig azok eloszolnak,
Tőlem minden jók elmúlnak.
6. Napom, napom, fényes napom,
Homályba borult csillagom.
Esszejártam a világot,
Nem találtam boldogságot.
7. Ugy megevett ingemet a bú,
Mind erdőbe a fát a szú.
A fát ölte meleg áltol,
Ingem a búbánat áltol.
{469.} 8. Bánat, bánat, de nehéz vagy!
stb. = 5. vsz.
9. S Bú ebédem, bú vacsorám,
De bánatos minden órám! (Ism.)
10. Nezem a csillagos eget,
Busulok alatta eleget.
Nezem a csillagos eget,
Sirok alatta eleget.

AP 4676/a1 Gyimesfelsőlok-Görbepataka (Csík) 60 é. asszony 1962 Kallós

0136

2. Álom jött a jobb szëmëmre,
Mónár Anna nézz fejembe!
Föl ne tekints az egekbe!
Föl ne tekints az egekbe!
1. Mëntünk kicsit, mëntünk sokat,
Mig ëgy bukros fához értünk 3–4. sorra
3. Harmat csëppen a szëmëdre,
Harmat csëppen a szëmëdbe.
S Mónár Anna féltekintëtt. 1–3. sorra
4. Mónár Anna fëltekintëtt,
Hét szép lëán fëlakasztva.
Mónár Anna sirni kezdett. 1–3. sorra
5. Mónár Anna sirni kezdett. 1. sorra
Azt kérdi a jó katona: 2. sorra
Mét sirsz, mét sirsz, Mónár Anna? 4. sorra
6. Nem sirok én, jó katona.
Nem sirok én, jó katona.
Ëngedj ingëm a hazámba!
Ëngedj ingëm a hazámba.
7. S nem ëngedlek a hazádba,
Fël këll mászni bukros fára!
Nem ëngedlek a hazádba.
Fël këll mászni bukros fára!
8. S nem tudok én fára mászni,
Mëg këll ingëm tanyitani.
Nem tudok én fára mászni,
Mëg këll ingëm tanyitani.
9. Fëlindult a jó katona,
Visszajesëtt fényës kardja.
Fëlindult a jó katona,
Visszaesëtt fényës kardja.
10. S Mónár Anna fëlragadta,
Ütte-vágta jó katonát. 1–2. ismételve
11. Hadd mëg az én életëmët!
Nekëd adom a sok pénzëm. 1–2. ismételve

AP 4670/a Gyimesközéplok-Háromkút (Csík) 69 é. asszony 1962 Kallós

{470.} 0137

1. Amott kerekedik egy fekete felhő.
Abban kerekedik egy fekete holló.
Szállj le, holló, szállj le, hogy igyál egy cseppet!
Hogy igyál egy cseppet, had izenjek tőle(d)!
2. Apámnak, anyámnak, jegybeli mátkámnak.
a 2. sor kimarad
S ha kérdik, hogy vagyok, mon meg, hogy rab vagyok,
A török császárnál térdig vasban vagyok.
3. Megunta két lá... szalag vége, a felvétel abbamarad

AP 7130/c Visa (Kolozs) 39 é. asszony 1965 Kallós

0138

1. Amott kerekedik egy fekete felhő.
Az alatt elröpül egy fekete madár.
Szállj le, madár, szállj le, had üzenjek tőled
Apámnak, anyámnak, jegybeli mátkámnak!
2. Ha kérdi, hogy vagyok, mondjad, hogy rab vagyok,
A török császárnál térdig vasba vagyok.
Megunta két lábom márván követ nyomni,
Megunta két kezem hirharangot huzni.
3. Megunta két fülem zöld erdő zugását,
Megunta két szemem a messzi látását. 1–2. sor ismételve.

AP 7130/f Visa (Kolozs) 39 é. asszony 1965 Kallós

{471.} 0139

1) Megírták a levelëmbe:
Visznek a verekëdézsbe.
Ott nem lësz szabadúlásom,
Ott lëszën az én halálom.
Ott nem lësz szabadúlásom,
Ott lëszën az én halálom.
2. Ha jelmész es, békével járj!
Ha jelmész es, békével járj!
Békességes utakan járj!
Békességes utakan járj!
3. Csendes folyóvizbül igyál!
Csendes folyóvizbül igyél!
Ott es rólam gondolkojzál!
Ott es rólam gondolkojzál!
4. Ott se gondolj egyebeket,
Csak a régi szeretetet!
Ott se gondolj egyebeket,
Csak a régi szeretetet!

Gr 127/A Pusztina (Moldva) – Szárász (Baranya) 36 é. asszony = Domokos–Rajeczky 48 sz.

{472.} 0140

1. Úgy elmënëk, s mëglássátok, Soha hírëm nem halljátok,
S úgy elmënëk, s mëglássátok, Soha hírëm nem halljátok.
2) Mikor hírëmet halljátok, Levelemët olvassátok,
Mikor hírëmët halljátok, Levelemët olvassátok.
3) S ríva bútok sirassátok, Ríva bútok sirassátok.
Sirass anyám, sirass, Még előtted járok.

Gr 146/B Gajcsána (Moldva) – Egyházaskozár (Baranya) 40 é. asszony = Domokos–Rajeczky 49. sz.

0141

Szeress, szeress csak nézd meg kit, mer a szeretet megvakít.
Mer engemet megvakított s Örökre megszomorí-(tott)
{473.} 2. sElvinnélek, de nem tudlak,
s Mer a vizek megáradtak.
s Mer a vizek megáradtak,
s A pallók ës elrohadtak.
3. De j én azé’ elvinnélek,
s Ha jigazán szeretnélek.
s Nem szeretsz és nem mondtad meg,
Isten verjen meg.
4. s Ver a Isten, ver, jól látom.
s Verjen es még, azt kivánom.
s Nem átkozlak, nem szokásom,
Csak a sürü sóhajtásom.

AP 4682/h Gyimesközéplok-Jávárdipataka (Csík) 60 é. asszony 1962 Kallós

0142

1. Fejér László lovat llopott,
A fekete halom alatt,
Mindën kantár-szërszámostul,
Mindën szërszám-kantárostul.
2. Fejér Anna hogy mëktutta,
Hogy a báttyo fogva vala
Fog be, kocsis, a lovakat,
Tégy melléd sok aranyokat!
3. Fejér Anna, Fejér Anna
Szalad a tömlöcajtóra.
Bátyám, bátyám, édös bátyám!
Aluszol-ë, vagy mëghaltál?
4. Nëm aluszom, sëm mëghaltam,
Most is rúlad gondoskottam.
Fejér Anna, Fehér Anna,
Szivem atta szép Dianna.
5. Fejér Anna, Fehér Anna
Szalad a folyosóra.
Folyosórú a szobábo,
Horvát uram asztaláho.

Gr 60/B/b Báta (Tolna) 66 é. asszony 1936 Seemayer

0143

1. Ahol én elmegyek még a fák ës sírnak
Gyenge ágajiról levelek lehullnak
2. Hulljatok levelek,
Rejtsetëk el ingem!
Hulljatok levelek,
Rejtsetëk el ingem!
3. Met az én édesem
Mást szeret, nem ingem.
Met az én édesem
Mást szeret, nem ingem.
{474.} 4. Nálam a gyürüje,
Más a szeretője.
Nálam a gyürüje,
Más a szeretője.
5. s Arról is kitetszik:
Nem igaz a szive,
Arról is kitetszik:
Nem igaz a szive.

AP 4693/c1 Rácsila (Moldva) 60 é. asszony 1962 Kallós

0144

1. ë Hegyi velem Mónár Anna, ë Hegyi velem Mónár Anna ë
Hosszu jutra szétálgatni, ë Hosszu jutra szétálgatni!
Minden sor ismételve
2. Burkoszfa alá leülni.
Fël ne tekints burkoszfára!
3. Met góc eszik ë szëmëdbe.
Fëltekintik burkoszfára.
4. Kilenc lihány fëlakaszva.
Tizediknek ësz van helye.

Gr 47/A/a Trunk (Moldva) 40 é. asszony 1938 = Domokos–Rajeczky 47 sz.

0145

1. S elmëgyëk, elmëgyëk,
S nem ülök veletëk.
Bánatos napjaim
Nem tőtöm veletëk.

2. s Ahol én elmënyek,
Még a fák ës sirnak.
Gyënge ágairól
Levelek lëhullnak.

3. Hulljatok levelek,
Rejtsetëk el engëm!
Mer akit szerettëm,
Más szeret, nem engëm.

AP 4669/h Gyimesközéplok-Háromkút (Csík) 53 é. asszony 1962 Kallós

{475.} 0146

Egy esztendő, kettő, buval es eltelik
De az örök világ soha el nem telik
Hulljatok levelekö, takarjatok ingem.
2. Met ez én édesem sírva keres ingem.
Sirass rózsám, sirass, emig előtted látsz,
Met csak Isten tudja, hogy leszen halálom.
3. Erdőbe, mezőbe, tenger közepibe.
Tengernek közepe s az én vetett ágyam.
Tengernek két szélye s ez én takaródzóm.
4. S ez apró férgek s ez én hálótársam,
S ez égi madárkák s ez én siratóim,
S ez apró halecskák s ez én gyortyecskáim.

AP 7181/i Klézse (Moldva) 57 é. asszony 1970 Kallós

0147

1. Édes jó Istenem, Inditsd meg a vizet!
Had mosson el engem Had mosson el engem!
2. Ne is igen messze, Csak az apám udvarába,
Hogy kérdjem meg tőle, Kihez adott férjhez.
{476.} 3. Vitéz katonához,
Hegyi tolvajához,
Hegyi tolvajához,
Ember hóhérához.
4. Mér nem adott inkább
Disznópásztorához,
Mér adott oda
Ember hóhérához!
5. Édes jó Istënëm!
Hogy meguntam énnen
Minden sötét hajnalba
Véres gunyát mosnom!
6. Mer most is oda vagyon
Keresztut állani,
Keresztut állani,
S embert fëlgyilkolni.
7. Asszon feleségem,
Azt hallottam: sírtál.
Asszon feleségem:
Azt hallottam: sírtál.
8. Nem sírtam, nem sírtam,
Gyermëkëm rengettem.
Cserefát égettem,
Cserefának füstje
Huzta ki a könnyem.
9. Állj tére, asszonyom,
Mer fejedet vëszem!
Állj tére, asszonyom,
Mer fejedet veszem!
10. Ne vëdd le fejemet,
Hadd meg életëmët!
Hogy még nevelhessem
Fel a két gyermëkem!
11. Onnan fekete felhőbe
Ott fürdik egy holló.
Jöjj el te, fekete holló,
Jöjj el te, fekete holló!
12. Vidd el az én levelemet
Szabadkán keresztül,
Vidd az apám lakására,
Tedd az anyám asztalára!
13. S ha jaluva kapod,
Tedd az aluvó ágyába!
Hadd olvassa sirva,
Hadd olvassa sírva!
14. Ha kérdi, hogy vagyok,
Mond meg, hogy rab vagyok!
Kezemen, lábamon
Vas botokat hordok.
15. De ne sírj, kicsi Ráduj Péter,
Mej édes anyukád
Neked hoz kis csirkét
S neked kalácsikát.

AP 5201/d Gyimesfelsőlok-Sántatelek (Csík) 1962 Kallós–Martin–Pesovár F.

0148

1. Elmegyek elmegyek
Bé Törökországba
Kisebbik lányomnak
Látogatására.
2. Hallottam felőle:
Nem ad a szegénynek.
Nem ad a szegénynek.
Nem szánja a szegényt.
3. Elmegyek, elmegyek
Bé Törökországba
Kisebbik lányomnak
A nagy kapujába.
4. Három asztalinas
A kapuba vagyon.
Három asztalinas
A kapuba vagyon.
5. Eridj bé te inas,
Mondjad asszonyodnak
Szegény kudus asszony
A kapuba vagyon.
{477.} 6. Kér egy pohár vizet,
S egy falat kenyeret.
Kér egy pohár vizet
S egy falat kenyeret.
7. Asszonyom, asszonyom,
Nagyságos asszonyom!
Szegény kudus asszony
A kapuba vagyon.
8. Kér egy pohár vizet,
S egy falat kenyeret.
Kér egy pohár vizet
S egy falat kenyeret.
9. A pohár vizemet
A földre öntözöm,
S a falat kenyeremet
Komondornak vetem.
10. Eljöttem, eljöttem
Bé Törökországba
Kisebbik lányomnak
Látogatására.
11. Ő a pohár vizét
A földre öntözi,
S a falat kenyerét
Komondornak veti.
12. Hallottam felőled:
Nem ad a szegénynek,
Nem ad a szegénynek,
Nem szánja a szegényt.
13. Asszonyom, asszonyom,
Nagyságos asszonyom!
Szegény kudus asszony
Mind azt énekeli.
14. Eljöttem, eljöttem
Bé Törökországba
Kisebbik lányomnak
Látogatására.
15. Ő a pohár vizét
A földre öntözi,
S a falat kenyerét
Komondornak veti.
16. Eridj ki te inas,
Fogd meg azt az asszonyt,
Vesd bé a temlecbe,
Temlec fenekébe!
17. Hogy a kicsók, békák
Ott mardossák össze!
Hogy a kigyók, békák
Ott mardossák össze!
18. Eljöttem, eljöttem
Bé Törökországba
Kisebbik lányomnak
Látogatására.
19. Három esztendeje,
Teljes három napja
Kisebbik lányomnak
Temlec szive vagyon.
20. Kigyók s békák háta
Az az én asztalom.
Kigyók s békák szeme
A világosságom.
21. Hajjon szót, hajjon szót
Nagyságos asszonyom!
Hajja, mit énekel
A szegény rab asszony?
22. Eljöttem, eljöttem
Bé Törökországba
Kisebbik lányomnak
Látogatására.
23. Három esztendeje,
Teljes három napja
Kisebbik lányomnak
Temlec szive vagyon.
24. Kigyók s békák háta
Az az én asztalom,
Kigyók s békák szeme
A világosságom.
25. Eridj le te inas,
Hozd fel azt az asszonyt!
Hogy tudjuk ki tőle,
Hogy ő hová való!
26. Asszonyom, asszonyom,
Szegény kudus asszony!
Te hová való vagy,
Te hová való vagy?
27. Biboros falusi,
Biboros falusi
Biboros Péternek
Hites felesége.
28. Asszonyom, asszonyom!
Nagyságos asszonyom!
Te hová való vagy?
Te hová való vagy?
29. Biboros falusi,
Biboros falusi
Biboros Péternek
Kisebbik elánya.
{478.} 30. Jöjjön be, jöjjön be
Kedves édesanyám!
Mert magának adom
A bádog hintómat.
31. Bádog hintó mellé
Hat pejparipámat.
Bádog hintó mellé
Hat pejparipámat.
32. Egye meg a rozsda
A bádog hintódat!
Verje le a kehe
Hat pejparipádat!
33. Ha nem érdemeltem
Egy pohár vizedet,
Pohár vized mellé
Falat kenyeredet.

AP 8052/a Gyimesfelsőlok (Csík) 45 é. férfi 1971 Ujváry

0149

Arass, rózsám, arass,
Megadom a garast,
Ha én meg nem adom,
Megadja galambom.
2. Arattam, arattam,
Kivít is kötöttem.
A babám tallóján
Meg is betegedtem.

AP 1689/a Kolon (Nyitra) 60 é. asszony 1956 Vikár L.

0150

1. Szegény Szaboj Erzsi dej elveszté magát!
Szegény Szabó Erzsi de elveszté magát!

2. Szëgény Szabó j Erzsi
Mit gondolt már szegény!
Már a kicsi fiját
Már é ësszevágta.

3. s Az asztagos kerbe
Csihány közi hánta.
s Az asztagok közi,
Csihány közi hánta.
{479.} A balladát még 61 versszakon át énekli, rögtönzésekkel rendkívül felduzzasztva. Az 51. versszaktól kezdve több helyen szótagszám-szaporításokkal, illetve összevonásokkal fogalmaz; nyilván a fáradtság következtében. (Ezeket a változatokat nem jelöltem.)

0151

Búsulok és bánkódom ës ha sírok rëjám fér az ës.
Búsulok és bánkódom ës ha sírok rejám fér az (ës)
2. Édesanyám sok szép szova,
Kit fogadtam, kit nem soha.
Megfogadnám, de nincs, kinek.
Fogadom es idegen(nek).
3. Sir az út előttem,
Bánkódik az ösveny,
Mer ahol én elmenyek,
Még a fák ës sírnak.
4. Még a fák ës sírnak,
Gyenge jágairól
Levelek lehullnak,
Levelek lehullnak.
5. s Hulljatok levelek, hulljatok le,
Rejtsetëk el ingemët!
Mer ahol én elmënyëk,
Még a fák ës sírnak.
6. sUtca, utca, bánat utca,
s Bánat-kőből van kirakva.
s Azt ës a babám rakatta,
Hogy én sirva járjak rajta.
7. s Búsulok ës, bánkódom ës,
Mer én arra rëaérek.
s Búsulok ës, bánkódom ës,
s Mer én arra rëaérek.
8. s Títnak, títnak, babám, tőled,
s Két szót se szóljak én véled.
Minél inkább títnak tőled,
Annál inkább szóllok véled. 4. ism.
9. s Én elmënyëk közűletek.
Isten maradjon veletek!
Úgy elmënyëk, meglássátok:
Soha hirem sem halljá(tok).
10. Mikor hiremët halljátok,
Levelemet olvassátok.
Levelemet olvassátok,
Könnyetëkët hullassátok!
11. Búsulok ës, bánkódom ës,
Ha sirok, rëjám tér az ës.
Búsulj, busulj, ha nincs eszëd,
S ami van még, az ës el(ment).

AP 4682/i Gyimesközéplok-Jávárdipataka (Csík) 60 é. asszony 1962 Kallós

{480.} 0152

1. Édesanyám s nem átkojz meg,
Hogy átkod ne fogjon meg!
Édesanyám ne átkojz meg,
Hogy az átkod ne fogjon meg!
2. Söprik a nagyerdő útját.
Viszik a szegény katonát.
Viszik, viszik, szegényeket.
Szegény loki legényeket.
3. Szélyes a nagyerdő útja,
Visszajő még a katona.
Szélyes a nagyerdő útja,
Visszajő még a katona.
4. Fekete száru cseresznye,
Rabod lettem, te menyecske.
Ne bánjál úgy, min rabodval,
Bánjál úgy, min galambodval.

AP 7531/i Gyimesközéplok-Borospatak (Csík) 76 é. asszony 1969 Ujváry